Moord op ‘sagmoedige’ inwoner skok Velddrif | Netwerk24
Deur Jackie Kruger 24 Februarie 2019 18:09
Lange Laubscher Foto: Verskaf
Die plaaslike koerant, die Weslander, het Saterdag op sy Facebookblad berig die lyk van ’n bejaarde man is dié oggend in sy huis in Voortrekkerstraat aangetref. Volgens die Weslander het ’n bron gesê ’n vriend van die oorledene het hom by sy huis gaan soek nadat hy nie vir ’n gholf-afspraak opgedaag het nie. Die vriend het toe op sy lyk afgekom.
’n Inwoner het Sondag by navraag gesê sy het toevallig Saterdagoggend die polisievoertuie buite Laubscher se huis gesien toe sy daar verbygery het. Na verneem word, was die toneel grusaam en was Laubscher al ’n paar dae dood.
Volgens die Bergrivier-gholfklub waar hy gereeld gholf gespeel het, was die moord ’n groot skok vir almal.
“Lange was ’n vriendelike mens met ’n sagte hart. Hy het sedert die 1980’s by dié klub gespeel.”
Lt.kol. Andrè Traut, ’n polisiewoordvoerder, sê die omstandighede van die voorval word ondersoek.